stanford-oval/wikipedia huggingface dataset:
פאטמה מרניסי
ביוגרפיה

מרניסי נולדה בשנת 1940 למשפחה עשירה שבבעלותה קרקעות רבות, ונחשבים למומחי חקלאות. את ילדותה בילתה באחד ההרמונות בעיר פאס שבמרוקו. היא גדלה בסביבה אסלאמית סגורה, בעולם שכפה עליה הגבלות, בנה סביבה חומות וגדרות והפעיל בקרה קפדנית על נשים. בילדותה רשם אותה אביה לאחד מבית הספר הפרטיים הראשונים שהוקמו במטרה שילדי הלאומניים לא ילמדו בבתי הספר הקולוניאליים הצרפתיים.
היא המשיכה את לימודיה בעיר רבאט בבית ספר צרפתי לבנות. ב-1957 זכתה במלגה ללימודים לאוניברסיטת הסורבון בפריז. שם למדה מדע המדינה. מאוחר יותר עברה ללמוד בארצות הברית, באוניברסיטת ברנדייס שם קיבלה את הדוקטורט שלה בסוציולוגיה.
בשנים 1974–1981 עבדה באוניברסיטת מוחמד החמישי שברבאט, שם כיהנה כמרצה בפקולטה לספרות. היא לימדה מגוון נושאים כגון מתודולוגיות, סוציולוגיה של המשפחה ופסיכולוגיה. היא שימשה חברה במועצת אוניברסיטת האומות המאוחדות. כיהנה כפרופסור אורח באוניברסיטת הרווארד ובאוניברסיטת קליפורניה בברקלי.
ברבע האחרון של המאה, אולי כמשקל נגד להתחזקות זרמים אסלאמיים פונדמנטליסטיים במדינות מוסלמיות שונות, הצטרפו גם כותבות פמיניסטיות חילוניות לעיסוק בטקסטים הקדומים במגמה לפרשם מחדש. אחת הדוגמאות הבולטות לכך היא ספרה של פאטמה מרניסי Mernissi 1994) Women and Islam: An Historical and Theological Enquiry). במקביל, התפתח בשנות התשעים של המאה ה-20 זרם המכונה פמיניזם אסלאמי המונהג בידי נשים מוסלמיות משכילות; אלו עוסקות בקריאה של המקורות הראשוניים במגמה לפרש מחדש פסוקים שפורשו בעבר כפוגעים בנשים, וכדי להדגיש פסוקים ואמירות התומכים בשוויון בין המינים (Badran 2002: 17-23).
הסופר פריד שאקר אמר שפאטמה מרניסי נחשבת לאישה פורצת דרך, ונחשבת לאחת החוקרות הייחודיות בזרם הפמיניזם האסלאמי. היא עסקה בנושא האישה ובמערכות היחסים שלה והשפעתה על נושאים וסוגיות חברתיות מרכזיות. במקביל לעבודתה המחקרית היא הנהיגה מאבק אזרחי למען שוויון זכויותיהן של נשים. היא הפגינה אומץ לב בעיסוקה בנושאים מעוררי מחלוקת וויכוח אינטלקטואלי, כמו מעמד האישה באסלאם, נושא מורכב עליו משתלטות מסורות, אמונות טפלות, מיתוסים ומנהגים סלפים הסותרים את ערכי הדת והוראותיו.
בתחילת דרכה טענה שהדיכוי בחברות הערביות המוסלמיות נגרם בשל גורמים היסטוריים ופוליטיים. בנוסף טענה שלאורך ההיסטוריה האסלאמית היו תקופות בהן הנשים מילאו תפקידים חברתיים משמעותיים וחשובים. היא מצביעה על השיח המבטל והמעלים את השיח ההיסטורי שמאפשר לנשים ערביות להתקדם, להתפתח ולהופיע בצורה טובה יותר.
כסוציולוגית עשתה מרניסי עבודת שטח בעיקר במרוקו. בשנות השבעים המאוחרות והשמונים המוקדמות ערכה ראיונות על מנת למפות עמדות רווחות בנושא נשים ועבודה. היא ערכה מחקר סוציולוגי לאונסק"ו וארגון העבודה הבינלאומי, כמו גם לרשויות המרוקאיות.
ראו גם

פמיניזם איסלאמי.
לקריאה נוספת

Beyond the Veil: Male-Female Dynamics in a Muslim Society. London: Saqi Books (2011). ISBN 0-86356-412-7 (מעבר לרעלה)
Dreams of Trespass: Tales of a Harem Girlhood. New York: Perseus Books (1995). ISBN 0-201-48937-6
Les Femmes Du Maroc. Brooklyn: powerHouse Books (2009). ISBN 1-57687-491-5 (חלומות נשות ההרמון או מעשיות ילדות ההרמון)
Islam and Democracy: Fear of the Modern World. New York: Basic Books (2002). ISBN 0-7382-0745-4 (האסלאם והדמוקרטיה)
Scheherazade Goes West. New York: Washington Square Press (2001). ISBN 0-7434-1243-5 (שהרזאד נודדת אל המערב)
Le harem politique : le Prophète et les femmes, Albin Michel, 1987, Paperback 1992 (ההרמון הפוליטי)
- فاطمه المرنيسي, الجنس كهندسه اجتماعيه: بين النص والواقع نشر الفنك- الدار البيضاء, 1987 (פאטמה' אל מרניסי, 1987, המין כהבניה חברתית: בין הטקסט למציאות, הוצאת אלפנק, אלדאר) . Beyond the Veil אלבידאא' -
הערות שוליים

↑  Mernissi, Fatima (1987). Beyond the veil: male-female dynamics in modern Muslim society. Indiana University Press. p. 6)
1 2  http://www.enotes.com/fatima-mernissi-essays/mernissi-fatima
↑  http://www.arabwomenwriters.com/index.php?option=com_content&view=article&id=73&Itemid=81,הביוגרפיה של פאטמה מרניסי
↑  נעמה זוהר, ג'מאעה, כרך טו, תשס"ז, עמ' 5
↑  http://www.tellskuf.com/index.php?option=com_content&view=article&id=7216:2010-11-26-17-11-29&catid=77:shk&Itemid=63-חוקר פריד שאקר כותב על החוקרת פאטמה מרניסי)
↑  מאמר אודות המיניות וההטרדות המיניות בחברה הערבית
↑  מתוך אמנאה עת'אמנה, לדובב את הקירות: זהותן של הנשים הפלסטיניות יושבות הבתים הפלסטיניים במרחב היפואי - http://in.bgu.ac.il/icqm/DocLib1
↑  FATIMA MERNISSI “Le Harem politique,Le Prophète et les femmes. Ed. Albin Michel, Paris 1987,p23
↑  אלמרניסי, 1987 עמ' 11-31
↑  אחמד מחמוד אלקאסם, קריאה בין השורות לרומן חלומות נשות ההרמון: قراءه بين السطور لروايه احلام النساء الحريم بقلم أحمد محمود القاسم - http://arabicivilization2.blogspot.co.il/2010/09/blog-post_6427.html
↑  סאלח אלנמלה, כתבה על הספר שהרזאד נודדת אל המערב http://www.alriyadh.com/iphone/article/13511
| --- | --- |
בקרת זהויות :  NLI: 987007265192605171  PLWABN: 9810550482705606  BIBSYS: 90345271  BNC: 000674430  BNE: XX1021405  BnF: cb12013520c (data)  CANTIC: a10123404  CiNii: DA02077403  GND: 119117770  ICCU: LO1V088164  ISNI: 0000 0001 2131 8729  LCCN: n83003352  LNB: 000165363  NDL: 00687999  NKC: zcu2009506898  NLA: 35347622  NLG: 75457  NLK: KAC201637713  NSK: 000026904  NTA: 075065177  RERO: 02-A003586083  SUDOC: 028263510  Trove: 920631  VIAF: 49235809   WorldCat (עם VIAF): 49235809
ג'ונג'ולי (סרט)

| --- | --- |
 בימוי:  Oksana Bychkova 
 תסריט:  Lyubov Mulmenko 
 שפת הסרט:  רוסית 
 סוגה:  סרט דרמה 
 
ג'ונג'ולי (ברוסית: Джонджоли) הוא סרט עלילתי בבימויה של אוקסנה ביצ'קובה, שישודר ברוסיה ברשת KION ב-2022.
הסרט השתתף בתוכנית WIP Europa של פסטיבל הסרטים הבינלאומי בסן סבסטיאן בשנת 2021, המציג את הפרויקטים המבטיחים ביותר שהושקו בהפקה באירופה בשלב הפוסט-פרודקשן. באוקטובר 2021, הסרט קיבל פרס כנס בינלאומי במסגרת European Work-in-Progress Cologne על איכות המשחק ועבודת הבימוי.
עלילה

לנינה נישואים יציבים, יחסי אמון עם בעלה, איתו הם מגדלים בן ומטפחת קריירה מצליחה. היא מקבלת חדשות מאהובה לשעבר רוסלן שהוא חולה קשה ומסכימה להגיע לטביליסי ולתמוך באדם האהוב בתקופה קשה, במיוחד מכיוון שבעלה של נינה לא מתנגד לטיול הזה. היא נוסעת כשהיא לא מתכננת להישאר זמן רב, אך הגורל מחליט אחרת.
שחקנים ודמויות

יוליה פרסילד - נינה
יבגני ציגאנוב - רוסלן
קיריל קיארו
אנדרו צ'יצ'ינדאזה
הפקה

הצילומים התרחשו בגאורגיה במהלך שנת 2021.
הערות שוליים

↑  Николаев Вячеслав Константинович. Карьера, ‏2023-04-13 (ב־)
↑  Вячеслав Николаев, 24SMI (ברוסית)
↑  "Фильм «Джонджоли» вошел в число участников фестиваля в Сан-Себастьяне". kulturomania.ru (ברוסית). נבדק ב-2021-08-11.
↑  "Фильм "Джонджоли" стал участником программы WIP Europa кинофестиваля в Сан-Себастьяне". ТАСС. נבדק ב-2021-12-19.
↑  "Оригинальный фильм Kion вошел в индустриальную программу WIP Europa фестиваля в Сан-Себастьяне". www.11.testanvexa.ru (באנגלית). נבדק ב-2021-12-19.
↑  "Фильм «Джонджоли» отмечен наградой питчинга в рамках European Work-in-Progress Cologne". www.kinometro.ru (באנגלית). נבדק ב-2021-12-19.
↑  ""Джонджоли" с Пересильд и Цыгановым стал участником индустриальной программы WIP Europa кинофестиваля в Сан-Себастьяне". www.metronews.ru (ברוסית). 2021-08-11. נבדק ב-2021-12-19.
↑  "Драма «Джонджоли» с Юлией Пересильд и Евгением Цыгановым отправляется в Сан-Себастьян". KINOMANIA.RU (ברוסית). נבדק ב-2021-12-19.
רנט (סרט)

| --- | --- |

כרזת הסרט העברית
 מבוסס על:  המחזמר רנט
 בימוי:  כריס קולומבוס 
 הופק בידי:  כריס קולומבוס, מייקל בר-נתן, ג'יין רוזנטל, רוברט דה נירו, מארק רדקליף 
 תסריט:  סטיבן צ'בוסקי, כריס קולומבוס, ג'ונתן לארסון 
 עריכה:  ריצ'רד פירסון
 שחקנים ראשיים:  אנתוני ראפ אדם פסקל רוזריו דוסון אידינה מנזל ג'סי ל. מרטין וילסון ג'רמיה הרדיה טיי דיגס טרייסי תומאס
 מוזיקה:  ג'ונתן לארסון
 צילום:  סטפן גולדבלט 
 מדינה:  ארצות הברית 
 חברת הפקה:  Revolution Studios 1492 Pictures Tribeca Productions
 חברה מפיצה:  Columbia Pictures
 שיטת הפצה:  וידאו על פי דרישה 
 הקרנת בכורה:  23 בנובמבר 2005
 משך הקרנה:  135 דק' 
 שפת הסרט:  אנגלית 
 סוגה:  דרמה מחזמר
 מקום התרחשות:  ניו יורק 
 תקופת התרחשות:  תקופת חג המולד 
 תקציב:  40 מיליון דולר
 הכנסות:  31.6 מיליון דולר
 הכנסות באתר מוג'ו:   rent
 אתר רשמי
 דף הסרט ב־IMDb
 
רנט (באנגלית: Rent) הוא סרט דרמה מוזיקלי אמריקאי המבוסס על המחזמר באותו השם. הסרט בוים על ידי כריס קולומבוס. הסרט מתאר שנה בחייהם של שמונה אמנים ומוזיקאים צעירים מרוששים הנאבקים לשרוד וליצור כחלק מהבוהמה המשגשגת בשכונת "אלפא-בית סיטי" שבאיסט וילג', לואר איסט סייד בניו יורק, תוך התמודדות עם מחלת האיידס. זמן התרחשות עלילת הסרט הוא שנה אחת בדיוק, החל מערב חג מולד של שנת 1989 ועד לערב חג מולד של שנת 1990. שישה מחברי הצוות המקוריים מהפקת הברודוויי חזרו לגלם את דמויותיהם בסרט.
צוות השחקנים

| שחקן/ית | דמות | הערה |
| --- | --- | --- |
| רוזריו דוסון | מימי מרקז |  |
| אדם פסקל | רוג'ר דייוויס | מחברי הצוות המקוריים שהשתתפו בהפקת הברודוויי משנת 1996 |
| אנתוני ראפ | מארק כהן | מחברי הצוות המקוריים שהשתתפו בהפקת הברודוויי משנת 1996 |
| אידינה מנזל | מורין ג'ונסון | מחברי הצוות המקוריים שהשתתפו בהפקת הברודוויי משנת 1996 |
| וילסון ג'רמיה הרדיה | אנג'ל דומאט שונארד | מחברי הצוות המקוריים שהשתתפו בהפקת הברודוויי משנת 1996 |
| ג'סי ל. מרטין | טום קולינס | מחברי הצוות המקוריים שהשתתפו בהפקת הברודוויי משנת 1996 |
| טיי דיגס | בנג'מין (בני) קופין ה-III | מחברי הצוות המקוריים שהשתתפו בהפקת הברודוויי משנת 1996 |
| טרייסי תומאס | ג'ואן ג'פרסון |  |
פסקול הסרט

פסקול הסרט יצא בשנת 2005 באלבום תחת השם Rent (Original motion picture soundtrack). האלבום מכיל שני דיסקים הכוללים 28 שירים מתוך המחזמר. בכל שיר משתתפת לפחות אחת משמונה הדמויות הראשיות.
| --- | --- |
 אלבום אולפן מאת 
 יצא לאור:  23 בספטמבר 2005
 סוגה:  רוק
 אורך:  95:00
 חברת תקליטים:  Warner Bros
 הפקה:  רוב קוואלו
פסקול הסרט > הדיסק הראשון

| מס' | שם השיר | ביצוע |
| --- | --- | --- |
| 1 | Seasons of Love A | קאסט השחקנים |
| 2 | Rent | מארק, רוג'ר, קולינס, מימי והלהקה |
| 3 | You'll See | בני, מארק, ורוג'ר |
| 4 | One Song Glory | רוג'ר |
| 5 | Light My Candle | מימי ורוג'ר |
| 6 | Today 4 U | אנג'ל וקולינס |
| 7 | Tango: Maureen | ג'ואן ומארק |
| 8 | Life Support | גורדון, אנג'ל, קולינס ושאר חברי הקבוצה |
| 9 | Out Tonight | מימי |
| 10 | Another Day | רוג'ר, מימי, אנג'ל, קולינס ומארק |
| 11 | ?Will I | סטיב ושאר חברי הקבוצה |
| 12 | Santa Fe | קולינס, אנג'ל, מארק ורוג'ר |
| 13 | I'll Cover You | אנג'ל וקולינס |
| 14 | Over the Moon | מורין |
פסקול הסרט > הדיסק השני

| מס' | שם השיר | ביצוע |
| --- | --- | --- |
| 1 | La Vie Bohème A | מארק, מלצר, רוג'ר, בני, מימי, קולינס, אנג'ל, מורין, ג'ואן, מר גריי והלהקה |
| 2 | I Should Tell You | מימי ורוג'ר |
| 3 | La Vie Bohème B | מורין, קולינס, ג'ואן, מארק, אנג'ל והלהקה |
| 4 | Seasons of Love B | קאסט השחקנים |
| 5 | Take Me or Leave Me | מורין וג'ואן |
| 6 | Without You | רוג'ר ומימי |
| 7 | (Reprise)‏ I'll Cover You | קולינס והלהקה |
| 8 | Halloween | מארק |
| 9 | Goodbye Love | מארק, רוג'ר, מימי, קולינס, מורין, ג'ואן ובני |
| 10 | What You Own | רוג'ר ומארק |
| 11 | Finale A | דרשנים, מארק, רוג'ר, קולינס, מורין, ג'ואן ומימי |
| 12 | Your Eyes | רוג'ר |
| 13 | Finale B | קאסט השחקנים |
| 14 | Love Heals | קאסט השחקנים |
ביקורות

האתר "Rotten Tomatoes" נתן לסרט את הציון 46% בהתבסס על ביקורות מ-170 מבקרים, עם דירוג ממוצע של 5.8 מתוך 10. המבקרים באתר הסכימו כי "אוהדי המחזמר הבימתי יסלחו לסרט על פגמיו, אך כשלעצמו, לסרט יש כיוון חלש, תחושת מְלָאכוּתִיוּת שאינה נמנעת ויומרנות מעצבנת המונעת לצופי הסרט להתחבר אליו". באתר "Metacritic", הסרט קיבל ציון של 53 מתוך 100, בהתבסס על 35 ביקורות; דבר המציין "ביקורות מעורבות או ממוצעות".
הפקת הסרט

פרק זה לוקה בחסר. אנא תרמו לוויקיפדיה ו.
הסרט צולם בניו יורק, סן פרנסיסקו, סן דייגו, קליפורניה, אוקלנד, וסנטה פה שבניו מקסיקו.
סיום חלופי

בנוסף לארבע סצנות שנמחקו, גרסת ה-DVD כוללת סיום חלופי, המראה את כל הדמויות הראשיות (כולל בני, שלא נכח החל מהמערכה השנייה ועד סופה) למעט אנג'ל; עומדים בעמדות שבהם הם עמדו במהלך פתיחת הסרט בשיר "Seasons of Love", עומדים שוב בשורה, כשעמדתו של אנג'ל, ריק. בהמשך, אנג'ל נכנס מהצד והולך לאורך הבמה כדי לתפוס את מקומו, ועוצר לרגע כשהוא חולף על פני קולינס ולוקח את ידו לרגע. למרות שסצנה זו משמשת בסיומה של המחזמר, הסצנה הושמטה מהסרט מפני החשש שהצופים יתחילו איך אנג'ל חזר או למה הדמויות שוב מסודרות בשורה על הבמה. בפרשנות הסרט, כריס קולומבוס הוסיף כי הוא לא רצה "שהצופים יחשבו שהכל בסדר ואנג'ל שוב חי".
הבדלים בין הסרט למחזמר

סצנת השיר "Goodbye Love" צולמה במלואו, אך המחצית השנייה של השיר נחתכה מהסרט משום שהבמאי, קולומבוס, חשב שהשיר מביא לסרט - במידה מסוימת - עומס רגשי, השיר המלא מתנגנן במלואו בגרסת ה-DVD.
הסרט משאיר פרטים מעורפלים על מותה של בת זוגו של רוג'ר, אפריל, שמתה לפני תחילת הסרט. בסרט, מראים את אפריל קוראת טופס רפואי המאשר כי היא נשאית איידס; ונאמר על ידי רוג'ר בשיר "Light My Candle" שהיא מתה, אך לא יותר מזה. במחזמר, מארק מספר באופן מפורש לצופים כי אפריל התאבדה באמצעות שיסוף פרקי ידיה באמבטיה, ושלרוג'ר נודע על כך שהוא נשא איידס באמצעות מכתב ההתאבדות שלה. בפרשנות ה-DVD, כריס קולומבוס הודה כי סצנה שמראה את אפריל שוכבת באמבטיה עם פרקי ידיה החתוכים צולמה, אבל הסצנה נחתכה בסופו של דבר מפני שהוא חשב שהסצנה מביא לסרט עומס רגשי מיותר.
אטלנטיק סיטי (סרט)

| --- | --- |

כרזת הסרט
 בימוי:  לואי מאל
 הופק בידי:  דניס הארווקס   ג'ון קימיני
 תסריט:  ג'ון גור
 עריכה:  סוזן ברון
 שחקנים ראשיים:  ברט לנקסטר   סוזן סרנדון
 מוזיקה:  מישל לגראן
 צילום:  ריצ'רד קיואפקה
 מדינה:  קנדה, ארצות הברית, צרפת 
 חברת הפקה:  France 3 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  צרפת 3 בספטמבר 1980   קנדה 19 בדצמבר 1980
 משך הקרנה:  104 דקות
 שפת הסרט:  אנגלית   צרפתית
 סוגה:  סרט רומנטי, סרט דרמה, סרט פשע 
 מקום התרחשות:  ניו ג'רזי, אטלנטיק סיטי 
 תקציב:  7.2 מיליון דולר
 הכנסות:  12,729,675 דולר
 הכנסות באתר מוג'ו:   atlanticcity
 פרסים:  פרס אריה הזהב
 דף הסרט ב־IMDb
 
אטלנטיק סיטי (באנגלית: Atlantic City) הוא סרט קולנוע צרפתי-קנדי מסוגת פשע בבימויו של לואי מאל משנת 1980. הסרט צולם בשנת 1979 ויצא לאקרנים בצרפת ובגרמניה בשנת 1980. בארצות הברית הסרט יצא בשנת 1981. תסריט הסרט נכתב על ידי ג'ון גור. בסרט משחקים ברט לנקסטר, סוזן סרנדון, קייט ריד, רוברט ג'וי, הוליס מק'לארן, מישל פיקולי ואל ווקסמן.
הסרט היה מועמד לחמישה פרסי אוסקר; הסרט הטוב ביותר, הבמאי הטוב ביותר (לואי מאל), התסריט המקורי הטוב ביותר (ג'ון גור), השחקן הטוב ביותר (ברט לנקסטר) והשחקנית הטובה ביותר (סוזן סרנדון). הסרט זכה בפרס אריה הזהב של פסטיבל הסרטים של ונציה ביחד עם הסרט "גלוריה" של ג'ון קסאווטס.
עלילה

הסרט מגולל את סיפורה של סאלי מת'יוס (סוזן סרנדון) החולמת להיות דילרית מקצועית באטלנטיק סיטי. חלומה נגדע על ידי הגעתו של בעלה ואחותה ועל ידי הפושע לשעבר, לו פאסקל (ברט לנקסטר). הסרט מתאר איך חייהם משתלבים ומשתפרים בהדרגה.
צוות שחקנים

ברט לנקסטר – לו פאסקל
סוזן סרנדון – סאלי מת'יוס
קייט ריד – גרייס פינזה
רוברט ג'וי – דייב מת'יוס
הוליס מק'לארן – כריסי
מישל פיקולי – ג'וזף
אל ווקסמן – אלפי
פרסים ומועמדויות

הסרט זכה בפרס אריה הזהב של פסטיבל הסרטים של ונציה ביחד עם הסרט "גלוריה" של ג'ון קסאווטס.
הסרט היה מועמד לחמישה פרסי אוסקר; הסרט הפסיד את פרסי הסרט הטוב ביותר והתסריט המקורי הטוב ביותר לסרט "מרכבות האש". לואי מאל הפסיד את פרס הבמאי הטוב ביותר לוורן בייטי מהסרט "אדומים". ברט לנקסטר וסוזן סרנדון הפסידו את פרסי השחקן הטוב ביותר והשחקנית הטוב ביותר להנרי פונדה ולקתרין הפבורן בהתאמה מהסרט "האגם המוזהב".
הסרט זכה בשני פרסי באפט"א ובמועמדויות לשני פרסים נוספים. הסרט היה גם מועמד לשלושה פרסי גלובוס הזהב ושני פרסי סזאר.
ב-2003, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.
הסרט היה מועמד ברשימות מאה שנים... מאה סרטים, מאה שנים... מאה ציטוטים ומאה שנים... עשרת הגדולים של מכון הסרטים האמריקאי.
הערות שוליים

↑  חגי לוי, געגועים גדולים ושני חצאי לימון, חדשות, 13 בפברואר 1992
מנחם ברוד

| --- | --- |

מנחם ברוד
 לידה:  9 בדצמבר 1959 (בן 65) ח' בכסלו ה'תש"ך ברה"מ 
 מדינה:  ישראל 
 השתייכות:  חסידות חב"ד 
 
מנחם מנדל (מנדי) יצחק הלוי ברוד (נולד בח' בכסלו ה'תש"ך, 9 בדצמבר 1959) שימש דובר חב"ד. עורך שיחת השבוע ומחבר ספרים.
ביוגרפיה

ברוד נולד בריגא שבברית המועצות, לישראל ופרלה ברוד. בהיותו בן חמש, בשנת ה'תשכ"ה (1965), עלתה משפחתו לישראל והשתקעה בכפר חב"ד. למד בישיבות תומכי תמימים לוד וכפר חב"ד ובמגדל העמק. בסוף ה'תש"מ (1980) נסע ללמוד בישיבת תומכי תמימים המרכזית 770 בניו יורק. בשנת ה'תשמ"ג (1983) התחתן עם מרים בת יצחק רודרמן, החל לעבוד בארגון צעירי אגודת חב"ד בישראל ומונה לעורך הפרסומים וההוצאה לאור. בשנת ה'תשמ"ו (1986) התמנה לדובר הארגון. בתחילת שנות ה-90 הפך לדובר חב"ד בישראל.
ברוד עורך את עלון פרשת השבוע של צעירי חב"ד "שיחת השבוע", וממונה על מערך הפרסומים של צעירי חב"ד. היה העורך של השבועון התקשרות בין השנים ה'תשנ"ד - ה'תשע"ג. כתב וערך ספרים. בשנים ה'תשס"ז - ה'תשס"ח כתב טור קבוע בשבועון "כפר חב"ד" בשם "לא סוד בברוד". בשנת ה'תשס"ט (2009) הגיש ברדיו קול חי את תוכנית הרדיו "בקהל חסידים".
משנת 2016 משמש עורך בהוצאת ספרים מעיינותיך.
ביוגרפיה > חיים אישיים

מחתונתו עד ה'תשנ"ג התגורר בבת ים. היום גר ביישוב כפר חב"ד, הוא אב לתשעה ילדים.
אחיו הרב אליעזר ברוד, הוא רב היישוב כרמי יוסף וחבר מועצת הרבנות הראשית. גיסו הוא הסופר זלמן רודרמן.
ספריו

יומן קבוצה תשמ"א, 1982, מאורעות שנת תשמ"א במרכז חב"ד העולמי – 770
ימות המשיח, הוצאת צעירי אגודת חב"ד. מהדורה ראשונה 1993, מהדורה מורחבת 2013
מה ידוע לך על חב"ד, הוצאת אשל, 1999
הנקודה החב"דית, חוברת בליבון עניינים וסוגיות בעולמה של חסידות חב"ד, 2004
נשמה עם עצמה, 2004
סודות הגאולה, מנוקד, הוצאת צעירי אגודת חב"ד, 2011
להבין חסידות - מושגי יסוד בעולם המחשבה החסידי, הוצאת ספרים מעיינותיך, 2018
להבה בקרח, סרט של מסע מיוחד שנערך לרגל יום ההילולא השמונים של כ"ק אדמו"ר הרש"ב, בב' בניסן תש"ס, 2006
סוגיות יסוד - עשר סוגיות מרכזיות באמונה ובמחשבה היהודית מתוך משנת הרבי מליובאוויטש. הוצאת ספרים מעיינותיך, 2023
ספריו > ספרים בעריכתו

שולחן שבת, רעיונות לפרשת השבוע, מעובדים מתורתו של הרבי מלובביץ' על הפרשה (שישה כרכים)
שולחן חג, כרך המכיל רעיונות לחגי ומועדי ישראל, מעובדים מתורתו של הרבי מלובביץ'
בן י"ג למצוות, לקט הלכות בר-מצווה
הפצת היהדות במשנת הרבי, הוצאת מכון ליובאוויטש, 2007
צעירי אגודת חב"ד
בית בישראל
צדיקים למופת, סיפורים נבחרים על צדיקי הדורות, הוצאת צעירי אגודת חב"ד, שני חלקים, 2013-2015, מתוך מדור 'מעשה שהיה' בגיליון שיחת השבוע
תשובות לשאלות החיים, מבחר מאיגרות הרבי מלובביץ', הוצאת ידיעות ספרים, 2015
תהילים שלי, ספר תהילים מבואר ומאויר לילדים, הוצאת צעירי אגודת חב"ד, ל"ג בעומר תשע"ה
התורה שלי, חומש מבואר ומאויר לילדים, בהוצאת צעירי אגודת חב"ד ו'מעיינותיך'. חומשים בראשית - דברים, תשע"ו-תש"ף
יוצאים לחירות, מבחר מכתבים לפסח מהרבי מליובאוויטש, בהוצאת ספריית מעיינותיך, ירושלים תשפ"ב (2021)
הערות שוליים

↑  משרד ראש הממשלה, מנחם ברוד דובר חב"ד השתתף במשלחת ראשי חב"ד לפגישה עם ראש הממשלה. nrg: ‏, הגיע זמן הגאולה, באתר nrg
↑  להורדה
↑  להבה בקרח col
↑  אתר שטורעם, כ"א במנחם-אב תשע"ה
↑  בקול ישראל תהו: "מהו סוד הפופולריות של אגרות הרבי"?
| --- | --- |
בקרת זהויות :  NLI: 987007305615005171  BnF: cb135192560 (data)  ISNI: 0000 0001 1961 0296  LCCN: nr90025365  VIAF: 120737859   WorldCat (עם VIAF): 120737859
כלב לבן (סרט)

| --- | --- |
כרזת הסרט
כרזת הסרט
 מבוסס על:  "כלב לבן" של רומן גארי
 בימוי:  סם פולר
 הופק בידי:  ג'ון דוויסון
 תסריט:  קרטיס הנסון
 עריכה:  ברנרד גריבל
 שחקנים ראשיים:  כריסטי מקניקול פול וינפילד ברל אייבס
 מוזיקה:  אניו מוריקונה
 צילום:  ברוס סארטיס
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  7 ביולי 1982
 משך הקרנה:  99 דקות
 שפת הסרט:  אנגלית
 סוגה:  סרט דרמה, סרט אימה 
 מקום התרחשות:  לוס אנג'לס 
 תקציב:  7,000,000 דולר
 הכנסות:  46,509 דולר
 הכנסות באתר מוג'ו:   whitedog
 דף הסרט ב־IMDb
 
כלב לבן (באנגלית: White Dog) הוא סרט דרמה ואימה אמריקאי משנת 1982 בבימויו של סם פולר, עם כריסטי מקניקול, פול וינפילד וברל אייבס בתפקידים הראשיים.
התסריט מבוסס באפן חלקי על הספר "כלב לבן" של רומן גארי ובמרכזו בעיית הגזענות שמיוצגת על ידי כלב שאולף לתקוף בני אדם שחורים ומעלה את העובדה שקשה לטפל בבעיה הזאת.
הכלב הלבן הוא אלגוריה אלימה ומאשימה נגד הגזענות בארצות הברית הסרט, שמבוסס על סיפור אמיתי שפרסם רומן גארי, עורר סערה עם יציאתו ופולר עצמו הואשם בגזענות ואויים על ידי קבוצות קיצוניות כמו הקו קלוקס קלאן וגם ארגונים של שחורים כמו NAACP. אולפני פרמאונט גנזו את הסרט למשך עשור, פולר עזב במחאה ועבר לגור בפריז, והסרט סיים למעשה את הקריירה שלו בהוליווד.
את תפקיד הכלב ממלאים חמישה כלבים מסוג רועה גרמני ויש בו קטעים קשים לצפייה של תקיפת אדם על ידי כלב אלים שגורם למותו. הפקת הסרט וההסרטה הייתה בפיקוח ה-American Humane Association (אנ').
תקציר העלילה

ג'ולי סוייר (כריסטי מקניקול) היא שחקנית צעירה. בנסיעה לילית היא פוגעת בכלב רועה גרמני לבן שברח מבעליו. הכלב נפגע והיא לוקחת אותו לווטרינר המקומי שאומר לה שלכלב בגילו המתקם לא יימצאו מאמצים.
ג'ולי לוקחת אותו לביתה באופן זמני. בלילה הראשון היא מותקפת על ידי גבר שמנסה לאונסה אך הכלב מתנפל עליו ומגרש אותו. ג'ולי מחליטה אז לאמץ אותו. באחד הלילות הכלב בורח, קופץ לתוך משאית אותה נוהג אדם שחור ומתקיף אותו. הנהג הפצוע נכנס עם המשאית לתוך חנות ונהרג.
הכלב חוזר לג'ולי כשהוא מלא דם, היא רוחצת אותו ומביאה אותו לחזרה על הצגה עם שחקנית שחורה. הכלב תוקף את השחקנית השחורה ובקושי מצליחים לשחרר אותה.
רולנד (גיימסון פרקר), ידיד של ג'ולי קובע שהמדובר בכלב תקיפה מסוכן וכי עליה להיפטר ממנו.
ג'ולי מסרבת ומביאה את הכלב לחוות אילוף חיות אותה מנהלים קרות'רס (ברל אייבס) וקיז (פול וינפילד). קרת'רוס מגלה לה כי הכלב הוא למעשה "כלב לבן" שאולף עוד בהיותו גור, לתקוף רק אנשים שחורים וכי יהיה קשה מאוד לרפא אותו מכך. לדבריו החלו לאמן כלבים לבנים בתקופת העבדות כדי שיתפסו עבדים שחורים בורחים.
הכלב מתקיף בחווה פועל שחור וקיז מפריד ביניהם. קיז אומר שהוא מוכן לאלף את הכלב. במשך ארבעים יום.
האימון הוא קשה מסובך ומפרך וקיז עושה זאת כשהוא מכוסה כולו בלבוש מגן. באחד הימים מצליח הכלב לברוח לעיירה סמוכה תוקף עובר אורח שחור שבורח לכנסייה ושם מחוסל על ידי הכלב. קיז מוצא את הכלב והקרבן אך מחליט להמשיך את האימון ולא להרוג אותו.
ביתיים מגיע בעל הכלב, קשיש חביב שמודה לג'ולי ונותן לה בונבוניירה אך היא משליכה את הבונבוניירה בפניו ומקללת אותו.
לבסוף האימון מצליח. קיז מפגיש בין הכלב לפועל שחור והוא אינו תוקף אותו. קרות'רס מגיע למקום ואז מתקיף אותו הכלב שיצר התקיפה שלו הוסט משחורים ללבנים. לקיז אין ברירה אלא לירות בכלב ולהרוג אותו.
צוות השחקנים

| שם השחקן/ית | שם הדמות | הערות |
| --- | --- | --- |
| כריסטי מקניקול | ג'ולי סוייר |  |
| פול וינפילד | קיז | מאלף חיות |
| ברל אייבס | קרות'רס | מאלף חיות |
| ג'יימסון פרקר | רולנד | ידיד של ג'ולי |
זכר ברקוט

| --- | --- |

זכר ברקוט
 מבוסס על:  Zakhar Berkut 
 בימוי:  אחטם סייטבלאייב 
 עריכה:  Viktor Onysko, John Wynn 
 שחקנים ראשיים:  טומי פלנגן Alina Kovalenko Oleh Voloshchenko Poppy Drayton רוברט פטריק אליסון דודי Andrii Isaienko 
 צילום:  Yuriy Korol 
 מדינה:  אוקראינה, ארצות הברית 
 חברת הפקה:  Film.UA Kinorob Cinema Day
 חברה מפיצה:  MMD UA
 הקרנת בכורה:  2019 
 משך הקרנה:  132 דקות
 שפת הסרט:  אנגלית 
 סוגה:  סרט המבוסס על יצירה ספרותית, סרט דרמה, סרט הרפתקאות 
 דף הסרט ב־IMDb
 
זכר ברקוט (באוקראינית: «Захар Беркут» שווק במדינות המערב בשם "הנץ העולה") הוא סרט עלילתי, קו-פרודוקציה אוקראינית-אמריקנית בבימויהם של אחטם סיטאבלאייב וג'ון ווין, המהווה עיבוד לרומן ההיסטורי באותו שם "זכר ברקוט" מאת איוואן פרנקו. הסרט יצא לאקרנים ב-10 באוקטובר 2019.
אף על פי שהפקתו אוקראינית הוא הופק בשפה האנגלית והוקרן בבתי הקולנוע בדיבוב לאוקראינית. הסרט תוקצב על ידי ממשלת אוקראינה בתקציב של 113.5 מיליון הריבניה אך הרוויח 35,507,049 מיליון הריבניה בלבד.
תקציר עלילת הסרט

שנת 1241. אורדת הזהב המונגולית, בראשותו של חאן בורולדאי, נעה מערבה, משמידה את כל מה שנקרה בדרכה ולוקחת שבויים. לאחר שהגיעה להרי הקרפטים הגבוהים, הצבא נעצר למרגלותיו. עם זאת, בלילה, כמה ציידים מקומיים - האחים ברקוט עושים בחשאי את דרכם למחנה ומשחררים את השבויים. החאן התזזיתי מחליט ללכת לנקום ולהשמיד את היישובים הקרפטים. לשם כך הוא מוצא בוגד בקרב המקומיים, טוגאר, הפותח בפניו מעבר סודי בהרים. עם זאת, קהילה קטנה של ציידי הרים בהנהגתו של זכר ברקוט יזמה תוכנית לבלום אחת ולתמיד את האויב הגדול.
שחקנים ודמויות

רוברט פטריק - זכר ברקוט
טומי פלנגן - טוגאר וובק
רוקי מאיירס - איוואן
פופי דרייטון - מירוסלבה
אלכס מק'ניקול - מקסים
אנדריי איסאיינקו - פטרו
אולג וולושצ'נקו - הארד
אליסון דודי - ראדה ברקוט
אלינה קובאלנקו - רוסאנה
הפקה

בדצמבר 2017 חתמה חברת Kinorob על הסכם עם חברת האם שלה FILM.UA Group בנושא מתן חבילת שירותים בתנאים מיוחדים להפקה, קידום והפצה של סרט הפעול ההיסטורי "זכר ברקוט".
הפקה > הכרה

הסרט זכה במכרז לפרויקטים קולנועיים של סוכנות הקולנוע הממשלתית של אוקראינה. תקציב הסרט אמור היה להיות 75 מיליון, מתוכם 30 מיליון מתקציבי סוכנות הקולנוע הממשלתית, לבסוף האמיר התקציב לכדי 113.5 מיליון הריבניה.
הפקה > התסריט

התסריט מבוסס על הסיפור באותו שם מאת המחבר האוקראיני איוון פרנקו. הרומן הותאם לתסריט קולנועי על ידי ירוסלב וויז'צ'ק וריצ'רד רונאט. בבלוג הווידאו שלו, הבמאי אחטם סיטאלבאייב ציין כי המסר העיקרי של יצירתו של איוון פרנקו יישמר, אך דמויות וסיפורים חדשים יופיעו בסרט.